laion/Wikipedia-Exotic huggingface dataset:
Pamplona

Pamplona (baski keeles Iruñea, ametlikult Iruña) on linn Hispaanias, Navarra autonoomse piirkonna keskus. Asub Arga jõe ääres. Pamplona on Baskimaa ajalooline pealinn. Linna elanikest räägib baski keelt 8,65%. Linn (ladina Pompaelo) rajati 74 eKr Gnaeus Pompeiuse poolt purustatud baskide asula kohale. Iruñea on tuntud seal igal aastal linna kaitsepühaku San Fermíni auks peetaval festivalil toimuva pullijooksu poolest. Linna jalgpalliklubi on CA Osasuna. Municipal Register of Spain of 2023 http://www.pamplona.net/  Pamplona – pildid, videod ja helifailid Wikimedia Commonsis
Uruguaiana

Uruguaiana on linn ja vald Brasiilias Rio Grande do Suli osariigis. Valla pindala on 5715,8 km² ja vallas elab 136 364 inimest. Vald piirneb kahe välisriigi, Argentina ja Uruguayga. Linn asub 66 meetri kõrgusel merepinnast. Uruguaiana asub Uruguay jõe vasakul kaldal Argentina piiri ääres. Jõe vastaskaldal asub Paso de los Libresi linn, mis on märksa väiksem. Linnu ühendab maantee- ja raudteesild, mille avasid 21. mail 1947 tollased presidendid Eurico Gaspar Dutra Brasiiliast ja Juan Domingo Perón Argentinast. Lisaks läheb Uruguaianast maantee kirdesse piki Uruguay jõge ülesvoolu Itaqui kaudu São Borjasse, edelasse piki jõge allavoolu Uruguaysse ja itta Alegretesse. Linna läbib ka raudtee, mis läheb Alegretesse ja Paso de los Libresesse. Uruguaiana on asutatud 24. veebruaril 1843. Uruguaiana oli lõunapoolseim koht, kuhu Paraguay väed jõudsid Paraguay sõja ajal 5. augustil 1865. Linn langes vastupanuta. Paraguaylastest vabastati ta samal aastal pärast kuuenädalast piiramist ja see tähendas pöördepunkti kogu sõja käigus, mis lõppes Paraguay jaoks hävitava kaotusega. Uruguaianas rajati Brasiilia naftatööstus. 1932. aastal asutati Riograndense naftatöötlemisettevõte, mis oli Brasiilia esimene. Sel ajal oli see ettevõte väga suure majandusliku, sõjalise ja sotsiaalse tähtsusega. Sellest ettevõttest kasvas välja üks Brasiilia suurimaid naftatööstusettevõtteid Grupo Ipiranga, mis tegutseb kõikjal Brasiilias, eriti selle lõuna- ja kagupiirkonnas. 1987. aastal rajas Toshiba Uruguaianast Uruguaysse kõrgepingealalisvooluliini, milles on alalisvool pingega 17,9 kV. See võimaldab edastada võimsust kuni 53,9 MW. https://www.ibge.gov.br/estatisticas/sociais/populacao/22827-censo-demografico-2022.html?edicao=37225, vaadatud 24.10.2023. Suur maailma atlas, lk 142.  Uruguaiana – pildid, videod ja helifailid Wikimedia Commonsis Uruguaiana koduleht
Terrass (geoloogia)

Terrass on astangutevaheline rõhtne väikese kaldega tasand. Jõe- ehk oruterrassid tekivad erosioonibaasi muutumisel maapinna tõusu või veetaseme muutumise tõttu. Nad tähistavad jõeoru kunagist lammi. Järve- ja mereterrassid võivad oma tekkimisviisi järgi olla kuhje- või kulutusterrassid. Nad tähistavad endisaegset järve või mere veetaset.
Läti Eurovisiooni lauluvõistlusel

Läti on osalenud Eurovisiooni lauluvõistlusel üheksa korda. Läti tegi Eurovisiooni-debüüdi 2000. aastal Stockholmis, kus saavutati kolmas koht lauluga "My Star", mille esitas Brainstorm. Sestsaati pole Läti vahele jätnud ühtegi võistlust. 2002. aastal Tallinnas saavutati võit. Marie N laulis Läti lauluga "I Wanna" 176 punktiga võistluse võitjaks. See andis Lätile õiguse korraldada järgmise aasta lauluvõistlus ning 2003. aasta Eurovisiooni lauluvõistlus toimuski Riia Skonto Hallis. Läti on andnud kõige rohkem punkte järgmistele riikidele: Läti on saanud kõige rohkem punkte järgmistelt riikidelt: Laulus on üks fraas läti keeles. Laul sisaldab fraase läti keeles. LTV Eurovisiooni veebileht Eurovisioon.ee - Läti "Läti ei osale rahapuuduse tõttu Eurovisiooni lauluvõistlusel". Elu24. 19. detsember 2008. "Läti sõidab siiski Eurovisioonile". Postimees. 19. jaanuar 2009. "Läti saadab Eurovisioonile venekeelse laulu", EPL Online, 2. märts 2009
Institutsionaalne majandusteadus

Institutsionaalne majandusteadus on suunatud inimeste loodud institutsioonide rollide mõistmisele majanduselus toimuvates tegevustes. USA-s oli institutsionaalne majandusteadus peamine majandusteaduse suund ja seda esindasid sellised majandusteadlased nagu Thorstein Veblen, Wesley Mitchell ja John R. Commons. Mõned institutsionalistid käsitlevad institutsionalismi esindajana ka Karl Marxi, kuna ta kirjeldas kapitalismi kui ajalooliselt sidusat süsteemi. Teised institutsionalistid ei nõustu Marxi kirjeldusega, kuna ta ei käsitlenud kesksena mitte turge, raha ja tootmise eraomandust, vaid neid kõiki kui indiviidide tegevuse tulemust. Tänapäevases institutsionalismis on mitu suunda: uusinstitutsionalism, mida esindab Nobeli auhinna saanud Douglass North, ja institutsionaalne poliitiline ökonoomia ning "vana" või "kriitiline" institutsionalim (millele vastandub radikaalselt neoklassikaline majandusteadus) ning mida seostatakse Cambridge'i majandusteadlaste Ha-Joon Changi, Daniel Bromley (Wisconsin-Madison Ülikool), Warren Samuelsi (Michigani Ülikool) ja Geoffrey Hodgsoniga Hertfordshire'i Ülikoolist. Institutsionaalse majandusteaduse muutumist peavooluks võib jälgida selliste Nobeli auhinna võitjate nagu Daniel Kahnemani, Thomas Schellingu, Gunnar Myrdali ja Herbert Simoni töödes. Alternatiivkulu Institutsionaliseerumine Tehingukulu (transaction cost) Sotsiaalne kulu (social cost) Rajasõltuvus (path dependence)
Nils Stromberg

Krahv Nils Jönsson Stromberg af Clastorp (sündinud Nils Brattman) (25. märts 1646 Jönköping – 16. august 1723 Claestorpi loss, Södermanlandi lään) oli Rootsi sõjaväelane ja riigitegelane. 1667. aastast oli ta Tartu kindluse konduktor, 1699 vabahärra, 1703 kindralleitnant, 1706 krahv, Eestimaa kindralkuberner 1706–1709 ja 12. oktoobrist 1709 kuni Riia kapitulatsioonini 3/14. juunil 1710 viimane Rootsi-aegne Liivimaa kindralkuberner. 1709 andis Stockholmi valitsus talle lisaks Eestimaa kindralkuberneri kohustustele ka Rootsi vägede ülemjuhataja ülesanded kogu Eesti-, Liivi- ja Kuramaal, mille tõttu kolis ta septembris Tallinnast Riiga, määrates Tallinnas enda asemele asekuberneriks kindralmajor Dietrich Friedrich von Patkuli (surnud 10. oktoobril 1710). 1711. määrati ta Kammerkolleegiumi ja Riigikontori (rootsi keeles Statskontoret) presidendiks. Isa: Jöns Pedersson (Persson) Brattman (suri 1670), raehärra ja postkontori ülem, Peder Gudmundsson Strömbergi (1575–1655) ja Anna Månsdotteri (1580–1630) poeg Ema: Kristina Gudmundsdotter (suri 1694) Nils Stromberg abiellus 1690. aastal vabapreili Anna Katarina Fleming af Liebelitziga (1658–1718), kelle vanemad olid Rootsi vabahärra ja diplomaat, kindralmajor Göran (Jöran) Klasson Fleming af Liebelitz (1628–1667) ja vabapreili Sigrid Gyllenstierna af Lundholm (1639–1700). Abielust sündisid: Anna Catharina Stromberg (1697–1731), abiellus Kronobergi lääni kuberner Anders Koskulliga (1677–1746), Claës Stromberg (1698–1782), Rootsi poliitik, abiellus Ulla Lewenhauptiga, Claes Ulrik Strombergi isa. Eestimaa kindralkuberneride loend Liivimaa kuberneride loend August Wilhelm Hupel: Historisch-chronologisch-biographische Nachrichten von den liefländischen Generalgouverneuren, Gouverneuren und Statthaltern des Schlosses zu Riga zur königl. schwedischen Regierungszeit. / "Nordische Miscellaneen" St. 18–19, Riga: Hartknoch 1789, lk. 494–495 Hastferite suguvõsa väljavõte Eestimaa rüütelkonna genealoogilisest käsiraamatust, 1 köide: Görlitz (1930) lk. 109 Nils Stombergi korraldused Eesti Ajalooarhiivi fondides Elulugu Nordisk Familjebokis (1913; rootsi keeles) Elulugu Svenskt biografiskt handlexikonis (1906; rootsi keeles) Claestorpi lossi koduleht Rootsi aadlisuguvõsa Strömberg
Atalanta BC

Atalanta Bergamasca Calcio (ka Atalanta Bergamo) on Itaalia linna Bergamo jalgpalliklubi, mis on alates hooajast 2011–2012 mänginud püsivalt riigi kõrgliigas Serie A. 1963. aastal võitis Atalanta Itaalia karika. Hooajal 1987–88 jõudis klubi UEFA karikavõitjate karikavõistlustel poolfinaali, mängides sel hooajal Itaalia teises liigas. Atlanta on sellega saavutanud ühe parima tulemuse madalama liiga klubina UEFA klubide sarjades. Hooajal 2018–19 saavutas Atalanta Itaalia kõrgliigas seni oma parima tulemuse, kui saadi kolmas koht. Järgmisel hooajal suudeti saavutust korrata. Hooajal 2019–20 lõi Atalanta Itaalia kõrgliigas 98 väravat. Esimest korda pärast 1952. aastat lõi kolm ühe klubi mängijat (Luis Muriel, Duván Zapata ja Josip Iličić) Itaalia kõrgliigas ühel hooajal vähemalt 15 väravat. Hooajal 2019–20 osaleti lisaks esimest korda UEFA Meistrite Liigal. Meistrite Liigas jõuti sel hooajal veerandfinaali, kus kaotati Prantsusmaa klubile Paris Saint-Germainile. Hooajal 2023/24 võitis Atalanta UEFA Euroopa Liiga, kui finaalis alistati Leverkuseni Bayer tulemusega 3:0. Seisuga 9. august 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Coppa Italia Võidud (1): 1962–63 Teised kohad (4): 1986–87, 1995–96, 2018–19, 2020–21 Serie B Võidud (6): 1927–28, 1939–40, 1958–59, 1983–84, 2005–06, 2010–11 Teised kohad (4): 1936–37, 1970–71, 1976–77, 1999-00 Serie C1 Võidud (1): 1981–82 UEFA Euroopa Liiga Võidud (1): 2023–24 "Rosa". atalanta.it. Atalanta BC. Originaali arhiivikoopia seisuga 10. veebruar 2023. Vaadatud 10. septembril 2020. Koduleht
Bologna FC 1909

Bologna Football Club 1909 S.p.A. on Itaalia jalgpalliklubi, mis tegutseb Bolognas. See mängib riigi kõrgliigas Serie A. Klubi on asutatud 1909. aastal. Klubi oli 1929. aastal kõrgliiga asutajate seas ning on liigameistriks tulnud seitsmel korral, viimati 1964. aastal. Seisuga 10. juuni 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Serie A Võidud (7): 1924–25, 1928–29, 1935–36, 1936–37, 1938–39, 1940–41, 1963–64 Teised kohad (7): 1920–21, 1923–24, 1925–26, 1926–27, 1931–32, 1939–40, 1965–66 Coppa Italia Võidud (2): 1969–70, 1973–74 Mitropa karikas Võidud (3): 1932, 1934, 1961 UEFA Intertoto karikas Võidud (1): 1998 "Prima squadra" (itaalia). Bologna F.C. 1909. Originaali arhiivikoopia seisuga 7. august 2016. Vaadatud 3. septembril 2016. Koduleht
Cagliari Calcio

Cagliari Calcio on Itaalia jalgpalliklubi, mis tegutseb Sardiinial Cagliaris. Klubi mängib riigi kõrgliigas Serie A. Hooajal 1969/70 tuli klubi Itaalia meistriks. Sel ajal mängis klubis Itaalia jalgpallikoondise kõigi aegade edukaim väravakütt Luigi Riva. Kõige edukama etteaste rahvusvahelisel tasemel tegi klubi UEFA karika hooajal 1993/94, kui jõuti poolfinaali, kus kaotati Milano Interile. Alates 2017. aastast on klubi kodustaadion olnud 16 233 pealtvaatajat mahutav Sardegna Arena. Enne seda oli aastatel 1970–2017 kodustaadioniks Stadio Sant'Elia, mis lammutati. Klubi põhivärvid on sinine ja punane. Serie A: Võidud (1): 1969–70 Teised kohad (1): 1968–69 Serie B: Võidud (1): 2015–16 Teised kohad (3): 1963–64, 1978–79, 2003–04 Serie C/Serie C1: Võidud (4): 1930–31, 1951–52, 1961–62, 1988–89 Coppa Italia: Teised kohad (1): 1968–69 Koduleht "Ronaldo, staadion parklas ja neetud number: mis ootab Klavanit Sardiinias?". sport.err.ee. 17.8.2018.
Calcio Catania

Calcio Catania on Itaalia jalgpalliklubi, mis hooajal 2017/18 mängib riigi tugevuselt kolmandas liigas Serie C. Koduleht
Hinnus

Hinnus oli kindlaksmääratud naturaalmaks, mida talupojad pidid feodaalile maa kasutuse eest maksma. Hinnus oli aastast aastasse püsiva suurusega maks, kümnis seevastu määrati igal aastal uuesti. Hinnus oli loonusrendi osa. Keskaja jooksul asendus hinnuse andamitena tasumine rahamaksuga. Selart, Anti; Leimus, Ivar, Kaljundi, Linda, Valk, Heiki, Kala, Tiina, Kreem, Juhan, Markus, Kersti, Mänd, Anu, Põltsam-Jürjo, Inna, Russow, Erki, Tamm, Marek (2012). Eesti ajalugu II. Eesti keskaeg. Tartu. Lk 197. ISBN 978-9985-4-0723-3.{{cite book}}: CS1 hooldus: mitu nime: autorite loend (link) Selart et al 2012, lk X.
ChievoVerona

Associazione Calcio ChievoVerona (tuntud ka kui ChievoVerona või lihtsalt Chievo ˈkjɛvo) on Itaalia jalgpalliklubi, mis aastail 2001–2007 mängis ja uuesti alates 2008. aastast mängib riigi kõrgliigas. Klubi asukohaks on Chievo, mis on homogeenne piirkond Verona linnas. Klubi mängib oma kodumänge Marc'Antonio Bentegodi staadionil nagu ka sama linna teised klubid Verona Hellas ja Verona Virtus. Seisuga 17. august 2018. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "Squadra". www.chievoverona.it. Originaali arhiivikoopia seisuga 10. august 2018. Vaadatud 18. augustil 2018. Koduleht
ACF Fiorentina

ACF Fiorentina on Itaalia jalgpalliklubi, mis mängib riigi kõrgliigas Serie A. Klubi kodulinn on Firenze. Alates 1931. aastast on klubi kodustaadion Artemio Franchi. Fiorentina on kahekordne Serie A võitja (hooaegadel 1955–56 ja 1968–69). Lisaks sellele on klubi võitnud kuuel korral Itaalia karika ja üks kord Itaalia superkarika. 1961 võitis klubi UEFA karikavõitjate karika. Hooajal 1956/1957 kaotati Euroopa karika finaalis Madridi Realile. Hooajal 1990/1991 kaotati UEFA Euroopa Liiga finaalis kahe mängu kokkuvõttes Juventusele. Seisuga 31. jaanuar 2023}} Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Serie A: Võidud (2): 1955–56; 1968–69 Teised kohad (5): 1956–57; 1957–58; 1958–59; 1959–60; 1981–82 Serie B: Võidud (3): 1930–31; 1938–39; 1993–94 Serie C2: Võidud (1): 2002–03 Coppa Italia: Võidud (6): 1939–40; 1960–61; 1965–66; 1974–75; 1995–96; 2000–01 Supercoppa Italiana: Võidud (1): 1996 Teised kohad (1): 2001 Euroopa karikas: Teised kohad (1): 1956–57 UEFA karikas: Teised kohad (1): 1989–90 UEFA karikavõitjate karikas: Võidud (1): 1960–61 Teised kohad (1): 1961–62 "Prima Squadra Maschile". ACF Fiorentina. Originaali arhiivikoopia seisuga 29. oktoober 2020. Vaadatud 28. juulil 2021. Ametlik koduleht
Genoa CFC

Genoa Cricket and Football Club on Itaalia linna Genova jalgpalliklubi, mis mängib riigi kõrgliigas Serie A. Klubi asutati 7. septembril 1893 ja see on vanim Itaalia ametlik jalgpalliklubi. Kokku on Genoa tulnud Itaalia meistriks üheksa korda, kuid kõik need võidud pärinevad Itaalia meistrivõistluste esimesest kolmekümnest aastast. 1898. aastal tuli Genoa esimeseks Itaalia meistriks. Viimati tuldi meistriks 1924. aastal. Meistriks tulekute arvult on Genoa Itaalia neljas edukaim klubi. Lisaks on korra võidetud Itaalia karikas. Klubi kodustaadion on alates 1911. aastast olnud Stadio Luigi Ferraris. 1946. aastast on Genoa seda staadioni jaganud linnarivaali Sampdoriaga. Seisuga 20. oktoober 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Itaalia meistrivõistlused / Prima Divisione / Serie A: Võidud (9): 1897–98, 1898–99, 1899–00, 1901–02, 1902–03, 1903–04, 1914–15, 1922–23, 1923–24 Teised kohad (8): 1900–01, 1904–05, 1912–13, 1913–14, 1921–22, 1924–25, 1927–28, 1929–30 Coppa Italia: Võidud (1): 1936–37 Teised kohad: 1939–40 Serie B: Võidud (6): 1934–35, 1952–53, 1961–62, 1972–73, 1975–76, 1988–89 Teised kohad: 1980–81 Serie C/Serie C1: Võidud (1): 1970–71 Teised kohad : 2005–06 http://www.legaseriea.it/it/serie-a/squadre/genoa/squadra Koduleht
Rooma Lazio

Società Sportiva Lazio (lühendatult S.S. Lazio' või lihtsalt Lazio) on Itaalia pealinna Rooma spordiklubi, mis on eelkõige tuntud oma jalgpallimeeskonna poolest. Klubi asutas 9. jaanuaril 1900 Itaalia armee allohvitser Luigi Bigiarelli. Lazio värvid on valge ja helesinine. Seisuga 1. veebruar 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Itaalia meister (2): 1973–1974, 1999–2000 Itaalia karika võitja (7): 1958, 1997–1998, 1999–2000, 2003–2004, 2008–2009, 2012–2013, 2018–19 Itaalia superkarika võitja (5,): 1998, 2000, 2009, 2017, 2019 UEFA karikavõitjate karikas võitja (1): 1999 UEFA Superkarika võitja (1): 1999 "PRIMA SQUADRA". sslazio.it (itaalia). Originaali arhiivikoopia seisuga 31. märts 2019. Vaadatud 5. oktoobril 2020. Ametlik koduleht
Jungingeni armukiri

Jungingeni armukiri (ka: Jungingeni armuõigus) oli 13. juulil 1397 Saksa ordu kõrgmeistri Konrad von Jungingeni poolt välja antud akt (armuõigus), mille järgi said Harju-Viru vasallid (Harju-Viru rüütelkond) oma mõisaid pärandada viienda põlveni (ka naisliini pidi). Eesti nõukogude entsüklopeedia 4. köide, lk 131
US Lecce

Unione Sportiva Lecce on Itaalia jalgpalliklubi, mis mängib riigi tugevuselt Serie B. Viimati mängis klubi riigi kõrgliigas hooajal 2010/11, kust langeti esiliigasse. Scommessopoli kihlveoskandaali tõttu paigutati klubi 2011 kolmandasse liigasse. Klubi kodustaadion on Stadio Via del Mare, mis mahutab 33 876 pealtvaatajat. Koduleht
Palermo FC

Palermo F.C. (täisnimi Palermo Football Club) on Itaalia jalgpalliklubi, mis hooajast 2014/15 mängib riigi kõrgliigas. Klubi loodi 1900. aastal Palermos ja see on Sitsiilia vanim jalgpalliklubi. Koduleht
Reggina Calcio

Reggina Calcio on Itaalia linna Reggio Calabria jalgpalliklubi, mis hooajal 2008/09 mängib riigi kõrgliigas. Koduleht
AS Roma

AS Roma (itaalia keeles Associazione Sportiva Roma) on Itaalia jalgpalliklubi, mis mängib riigi kõrgliigas Serie A. Klubi kodulinn on Rooma. Klubi on mänginud kõikidel hooaegadel riigi kõrgliigas, v.a hooajal 1951/52, mil langeti esiliigasse. Roma on tulnud Itaalia meistriks kolmel korral (1942, 1983, 2001), üheksa korda võitnud karika ja kaks korda superkarika. 1961. aastal võitis klubi Messilinnade karika. 1984. aastal kaotas Roma Euroopa karika finaalis Liverpoolile. Hooajal 1990/91 saadi UEFA karikavõistlustel teine koht. 2022. aastal võitis Roma UEFA Euroopa Konverentsiliiga esimese hooaja finaali. Klubi kodustaadion on Stadio Olimpico, mida jagatakse Lazioga. See mahutab üle 70 000 pealtvaataja ja on suuruselt teine jalgpallistaadion Itaalias. Seisuga 13. märts 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Serie A: Võidud (3): 1941–42, 1982–83, 2000–01 Coppa Italia: Võidud (9): 1963–64, 1968–69, 1979–80, 1980–81, 1983–84, 1985–86, 1990–91, 2006–07, 2007–08 Supercoppa Italiana: Võidud (2): 2001, 2007 Serie B: Võidud (1): 1951–52 Euroopa karikas / UEFA Meistrite Liiga: Teine koht (1): 1983–84 UEFA karikas / UEFA Euroopa Liiga: Teine koht (1): 1990–91 UEFA Euroopa Konverentsiliiga: Võitja (1): 2021–22 Messilinnade karikas: Võitja (1): 1960–61 "Players and Staff". A.S. Roma. 5. oktoober 2020. Originaali arhiivikoopia seisuga 26. märts 2021. Vaadatud 5. oktoobril 2020. "Gli Allenatori dell'A.S. Roma dal 1927 al Oggi". Viva la Roma. 24. juuni 2007. Originaali arhiivikoopia seisuga 15. detsember 2004. Vaadatud 21. septembril 2007. Koduleht
UC Sampdoria

UC Sampdoria on Itaalia linna Genova jalgpalliklubi, mis mängib Itaalia kõrgliigas Serie A. 1991. aastal võitis klubi Itaalia superkarika. Itaalia karikavõistlused on see võitnud neljal korral (viimati 1994). 1990. aastal võideti UEFA karikavõitjate karikas. 1992. aastal kaotati Euroopa karika finaalis Barcelonale. Sampdoria jõudis pärast nelja aastat pausi tagasi Itaalia kõrgliigasse hooajal 2003/2004. Hooajal 2004/2005 saadi liigas viies kohta ja jõuti Euroopa Liiga alagrupimängudele. Peatreeneri Luigi Delneri juhendamisel jõudis klubi hooajal 2009/2010 liigas neljandale kohale, millega oli võimalus jõuda Meistrite Liiga alagrupimängudele, kuid play-off ringis kaotati kahe mängu kokkuvõttes Saksamaa klubile Bremeni Werder. Peatreener Domenico Di Carlo juhendamisel jõuti hooajal 2010/2011 Euroopa Liiga alagrupimängudele. Hooaja lõpus langes Sampdoria halbade tulemuste tõttu madalamasse liigasse ja peatreeneriks määrati Alberto Cavasin. Järgmisel hooajal jõuti tagasi kõrgliigasse. Klubi kodustaadion on Stadio Luigi Ferraris, mis mahutab 36 703 pealtvaatajat. Sampdoria jagab seda Genoa CFC-ga. Serie A: Võidud (1): 1990–91 Coppa Italia: Võidud (4): 1984–85, 1987–88, 1988–89, 1993–94 Supercoppa Italiana: Võidud (1): 1991 Serie B: Võidud (2): 1933–34, 1966–67 Euroopa karikas: Teised kohad (1): 1991–92 UEFA karikavõitjate karikas: Võidud (1) 1989–90 Teised kohad (1): 1988–89 Joonas Tamm (2009–2010, noortemeeskond, aastase laenulepinguga FC Florast) Henri Anier (2009–2010, noortemeeskond, aastase laenulepinguga FC Florast) Koduleht
Mwai Kibaki

Emilio Mwai Kibaki (15. november 1931 Keenia Keskprovints, Gatuyaini küla – 21. aprill 2022) oli Keenia poliitik. Ta oli Keenia president 30. detsembrist 2002 kuni 9. aprillini 2013. Ta oli Keenia rahandusminister aastatel 1969–1982, asepresident 1978–1988 ning minister 1978–1979 ja 1982–1988.
SS Robur Siena

Società Sportiva Robur Siena on Itaalia jalgpalliklubi, mis tegutseb Sienas. Klubi mängib riigi tugevuselt kolmandas liigas Lega Pro. 2014. aastal läks klubi pankrotti. Sama aasta suvel nimetati klubi (toonase nimega Associazione Calcio Siena) ümber Società Sportiva Robur Sienaks. Järgmist hooaega alustati neljandast liigast Serie D. Koduleht
Torino FC

Torino FC (täisnimi Torino Football Club 1906) on Itaalia jalgpalliklubi, mis mängib riigi kõrgliigas Serie A. Klubi asutati 1906. aastal nime all Foot-Ball Club Torino. Torino on läbi aegade üks Itaalia edukamaid jalgpalliklubisid, olles tulnud Itaalia meistriks seitsmel korral. Seitsmest võidust viis pärineb 1940. aastatest, mil klubi meeskonda mängis nime Grande Torino all. Klubi edu sai traagilise lõpu 1949. aastal, mil Superga lennuõnnetuses hukkus kogu Torino meeskond. Pärast seda on Torino tulnud Itaalia meistriks vaid hooajal 1975–76. Viiel korral on võidetud Itaalia karikas. Hooajal 1991–1992 kaotati UEFA karika finaalis Amsterdami Ajaxile. Klubi kodustaadion on Stadio Olimpico Grande Torino. Seisuga 8. oktoober 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Itaalia meistrivõistlused/Serie A Võidud (7): 1927–28, 1942–43, 1945–46, 1946–47, 1947–48, 1948–49, 1975–76 Teised kohad (7): 1907, 1914–1915, 1928–1929, 1938–1939, 1941–42, 1976–77, 1984–85 Serie B Võidud (3): 1959–60, 1989–90, 2000–01 Teised kohad (2): 2004–05, 2011–12 Coppa Italia Võidud (5): 1935–36, 1942–43, 1967–68, 1970–71, 1992–93 Teised kohad (8): 1937–38, 1962–63, 1963–64, 1969–70, 1979–80, 1980–81, 1981–82, 1987–88 Supercoppa Italiana Teised kohad (1): 1993 Mitropa karikas Võidud (1): 1990–91 UEFA karikas Teised kohad (1): 1991–92 "Prima Squadra Serie A Tim 2020-2021". torinofc.it. Torino Football Club. Originaali arhiivikoopia seisuga 9.10.2020. Vaadatud 18.9.2020. Koduleht
Udinese Calcio

Udinese Calcio S.p.A. on Itaalia linna Udine jalgpalliklubi, mis mängib riigi kõrgliigas Serie A. Klubi on asutatud 1896. aastal. See on Genoa järel vanuselt Itaalia teine jalgpalliklubi. Parimaks kohaks Itaalia meistrivõistlustel on Udinesel teine (hooajal 1954–55). Seisuga 10. detsember 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Serie A Teised kohad (1): 1954–55 Kolmandad kohad (2): 1997–98, 2011–12 Coppa Italia Teised kohad (1): 1922 UEFA Intertoto karikas Võidud (1): 2000 Mitropa karikas Võidud (1): 1980 Koduleht